Hadropinus

Hadropinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
En nokså stor (11-16 millimeter), slank, svart kortvinge, ligner mye på slekten Ocypus. Hodet er bredt rundet med små fasettøyne og ganske kraftige, sigdformede kjever. Antennene er nokså korte og perlekjede-formede. Pronotum er rundet, dekkvingene små, tydelig kortere enn pronotum, bakkroppen litt spoleformet. Beina er brune, korte og kraftige.

Levevis 
Arten lever på havstrender.

Utbredelse 
Slekten er utbredt i Japan (Hokkaido) og det østlige Sibir (Kurilene).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Staphylinina Latreille, 1802
 Slekten Hadropinus Sharp, 1889
 Hadropinus fossor Sharp, 1889

Referanser

Eksterne lenker 

 

Storkortvinger
Biller formelt beskrevet i 1889
Japans insekter
Dyr formelt beskrevet av David Sharp